text stringlengths 0 17.2k |
|---|
panuma yakuti wishi wakwa chande tamwene mwana pa bushiku bumo aile ku kapokola kukulembesha ukuluba kwa mwana |
kulya ku kapokola eko bamulondolwelele umulandu onse |
shimapepo nkumbu wishi wakwa chande aile bwangu bwangu ku ng'anda yakwa bauleni mukupapata ukuti shikulu bantu abeleleko abalumendo uluse |
ukulanshanya kwabo kwapwilile mukuti shimapepo nkumbu afwaye umupeto umbi uwakupyanikisha pali ulya baibile elyo bauleni alaelela abalumendo bonse batatu |
awe shimapepo acitile fyonse fyalefwaikwa pakuti alubule shilya mpupu shitatu |
elyo chande pamo ne mpupu shinankwe balubwike no kusokwa ukuti bekabwekeshapo ukwiba |
bushe ubwelelo cinshi |
ubwelelo musango wa micitile ya muntu umwaba ukusulako ku cilubo umuntu munankwe alufyenye ukwabulo kufwaisho kufikilisha icibwesha ca cilya cilubo |
mukwipifya ubwelelo kulekelelwa nangu luse luntu umuntu uulufyenye apokelela panuma ya kupapata |
ukubelelwa kwa luse kushintilila pamusango wa cilubo umuntu acitile pamo no musango aishilamo pakupapata |
mu cipingo ca kale kasesema daniele alilondolola pamulandu wa luko ulwabembwike kuli lesa ili lyashi lyalembwa muli daniele nine verse one to nineteen |
ituntuko lya bwelelo |
muli daniele nine verse nine kasesema alondololo kuti shikulu lesa wesu aba ne nkumbu no kubelelo luse ulwingi |
ici calola mukuti lesa mukulu uwa maka yonse ena eka fye etuntuko lya bwelelo |
emulandu wine umuntunse tekuti elele umunankwe mu cishinka ukwabulo kutungululwa na lesa |
ubwelelo bwakwa lesa bwaliibela kabili bwaba ubwakupapa |
lesa tapelela fye pakwelelo muntu lelo alasulako ku cilubo |
ifilangililo ni fi |
lesa alilangulwike kabili ali no mutima wa kwelela ilintu alekele adamu na efa ukutwalilila ukuba abomi panuma yakubembuka mwi bala lya edeni |
abapekanishe nshila yakubabwesesha ku mwine |
inshila iyi yaleishila mu bulayo pamo na mukufikilisha ukwisa kwa mulubushi elyo no bwelelo bwa mulubushi palya pa kalubale |
lesa alilangulwike kabili alyelele adamu nelyo mukwasuka kwakwe tamwali mucinshi |
mu cifulo cakuti lesa amupanike nelyo kumulofya amupekanishe pamo no mukashi wakwe ifyakufwala no kupelela fye pakubafumya mwi bala |
mufilangililo fyonse fibili lesa alelangililo kuti ubwelelo musango untu umuntu engacita ku munankwe ukwabulo kucitapo icintu cimbi ukucila pakupapata |
daniele kasesema atwalililo kusambilisho kuti apali ulubembu palafwaikwa kupapata kuli lesa |
kabili atupele cakumwenako ilintu apepele abena isreale ababembwike kuli lesa |
apepele ati eico naloseshe cinso candi kuli shikulu lesa kukufwaila mwi pepo na mu kupapata ndi mu kuleko kulya na mu lusamu ne mito |
napepele kuli yehoba lesa wandi natotele no kutila mwe shikulu lesa mukulu kabili uwakutinya |
nani engelela nelyo ukwelelwa |
pakati ka bena kristu nelyo inkuta palasangwa ukutalikana ukupusana ukukansana ubufi ilyashi libi akalumwa pamo no bubifi bumbi ubwingi |
ifi filalenga bena kristu nelyo inkuta ukukanakwata ubufi bwine bwine |
abena kristu nelyo inkuta tekuti beminine muli bumushilo |
pamulandu wakuti ubumi bwine bwine bulafwaikwa mu lukuta amalembo yalakonkomesho kuti mwe bana bakwa lesa |
mubelane congwe mube abamitima ya nkumbu ababelelano luse ifyo na lesa amibelele uluse muli kristu |
abena efese four thirty two pakabala ntanshi ubwelelo bwali bwakwa lesa |
pamulandu wakuti umuntu alengelwe mu cata cakwa lesa nao nakonkomeshiwa |
ukulanga bu lesa muli conse ico alecita cibe kulya nelyo kumwa alingile ukuleto bukata kuli kabumba |
shikulu yesu kristu ilintu alesambilisha tapelele fye pakutila tuletemwa bena mupalamano besu lelo akonkenyepo kutila tuletemwa na balwani besu pamo |
mu kusambilisha atwalilile ukutila tulepala na balya bantu abatutipa |
nakuba nga cakuti twacita ifi fyonse ninshi tuleikalila mu cata ca bu lesa uulokesha imfula na pa babifi pamo |
abena kristu bonse balingo kutontonkanya pa fintu ifyacishinka ifya cine ifisuma ifyasanguluka ifyayemba kabili ifyayana |
pakuti babe muli uyu musango wa bulesa balingile ukuba no mutende na bantu bonse |
pamulandu wakuti ulukuta ululi lonse lulingile ukubamo abena kristu abakwata imitima yakwelela ne nkuta shonse kuti shaiminina mu mushilo |
nga cakuti kristu umutwe wa lukuta alisulamo no bwelelo ku bantu bonse nifwe bani pakuti tukane ukukwata ubwelelo kuli umo no munankwe |
mu nshila imo ine palingile ukuba ubwelelo pa lukuta lumo no lubiye |
ubwelelo bulabwesha umumfwano pakati ka bantu bamo na pakati ka mabumba ya bantu |
bushe nga cakuti pa lukuta paba ulubembu kucita shani |
inshila shimo ishakucimfishamo ulubembu pa lukuta nishi |
pitulukeni nangu fwailisheni ifyo ulu lubembu lwaisa |
tontonkanyeni pamulandu wa bwafya ubo ulubembu lwingaleta pa bumi bwa nkuta |
mwilaba ukuti ulu lubembu kuti lwaba matukutuku yakwa kasebanya kukufwayo konaula ubumi bwa lukuta |
eico ibukisheni ukubika masakamiko yenu yonse pali wene pantu asakamana imwe |
fwailisheni mu malembo apalelanda pali ubo bwafya bwa bwikalo mwasangwamo |
mwishila kasebanya incende apakucimfisha abena efese four verse twenty seven |
pamo nge ntungulushi muleyangwa mwe bene no mukuni onse ulo anonkele mu mulopawakwe wine |
ifi efintu fimo ifisangwa mu kukwato mutima wa bwelelo |
ukutemwa umuntu uwaelelwa alatemwa uwamwelela nelyo cingaba panshita |
kumfwa nga cakuti kulya ukutemwa kwa nshita iinono kwatungililwa kuti kwatwalilila |
inkumbu ukwafwana mu nshita sha bwafya kulalenga umuntu wa milandu ukwangukilwa kabili ukubwesha umumfwano pamo no kwikatana |
nefilangililo ukufuma mu cipingo pali yosef timoti na tito hananiah yobo na versi ukufuma muli one milandu twenty nine seventeen namu mapinda |
lesa atulandile |
cila lucelo pa eight forty five ukufika nine fifteen kwaleba isambililo ukufuma mu cipingo |
ilyo lyatungulwilwe na ba geshom chioni ba george verwer ba simon banda na ba john speirs |
ba gershom chioni balandile pakukabila kwaku kutika na bumpomfu |
uku kutika kufwile kwaba ecantanshi elyo ukucita kwakonkapo |
inshita ishingi tula teyanya mucifulo cakuposa inshita iitali mu mapepo |
ba george verwer abo babomfeshiwa na lesa mukati ka myaka amakumi yane aya pita mukuleta imintapendwa ya bena kristu pamo pakutila benga twala imbila nsuma mu fyalo fimbi |
bapeele ubunte bwabo pali cibili ulucelo pali cine bapeele ukusonsomba ukwaku sesha imyeo |
icilangililo cakuti abantu bakwa lesa balipeelwa nganshi mukuba abakukabila ukucila mukucitapo cimo elyo tupepa shikulu ntumeni lelo asuka ukuti nalikutuma kale |
ba simon banda balandile pali samwele kapingula wa mpomfu one samuel chapter twelve one to sixteen |
samwele alekutika kuli lesa na ku bantu |
alepyungila abantu bambi elyo na lesa temwine iyo |
takwete umulandu uuli onse ku muntu atwalilile ukubafwilisha |
ba john speirs balandile pa bwikashi bwakwa yesu ukwakuipeelesha mumapepo ulucelo celo bushiku bonse eka mu ncende iya talala |
alepepa mukumfwa bwino muceni cakwa wishi |
kukufyuka ifintu ifya kumutitikisha |
mukwingishamo no kufwayaa amaka yakwa lesa mu misalile yakwe |
ifintu ifingi fya kutontonkanyapo no kulanshanyapo |
amashimiko yakalamba yalepeelwa pakati kanshita ya nine thirty na ten thirty cila lucalo |
ifyo fyalekonkapo panuma ya kukwata inshita yabakwete ifya kulundapo elyo noku lanshanya pa nsa iituntulu nacitika |
amashina yaba kashimikila nefyo balesambilisha |
bumpomfu mu mibombele yacilonganino cikalamba nobutumishi bwaciko ba coen scholtz |
bumpomfu mubwika bwa panganda ba edward richardson |
bumpomfu mubupyungishi ba edward richardson |
bumpomfu mukwampana na bantu ba felix mucimba bumpomfu mubutumikihi bwe sonde lyonse ba george verwer |
ukufuma inshita fifteen hours ukufika sixteen forty pali cimo ukushinta pali citatu icungulo kwali utubungwe pabula utwamasambililo kwali kusalapofye |
eico amasambilisho twenty seven yonse pamo |
ukutendekafye pabutungulushi |
ifya kulolekesha pabutumikishi elyo nefyakwafwilisha abantu |
ukukuma kuku lundapo nafimbi kwale citwa cila bushiku akasuba panshiku shitatu |
imo kuli abo balefwaisha ukwishiba palwa milembele yafitabo |
ilya bubili kuli abo balefwaisha ukwishiba palwa mibombele ya miti nelyo butatu kuli abo balefwaisha ukwishiba palwa ma bible schools elyo na macolleges |
lesa eulebomba |
kufuma inshita ya nineteen hours ukushinta twenty one hours cila cungulo bushiku kwaleba isambililo ilyo lyale tendekwa nenyimbo ukufuma kuli bakemba bapa kabwe chapel |
ukwamba pali cimo ukushinta pali citatu kwaleba utusebo ukufuma mufyalo nangula amabunte |
twaumfwile ukufuma ku northern province ukufuma ku chingola ukufuma ku disabled children's orphanage |
nokufuma ku emmaus ya mu zambia ukufuma kuli ba regional director aba emmaus yamu south africa nokufuma kuli ba patrick mulenga abamu mozambique |
ukufuma ku angola malawi naku madagascar |
ku congo kenya na nigeria bapeele utusebo pali cisano |
pali cine icungulo bushiku abana bankoma matwi bacitilepo fimo ifyaseseshe imitima icakuti palyapene abantu bapeele ifyo balekabila |
Subsets and Splits
No community queries yet
The top public SQL queries from the community will appear here once available.